text: Robot skal servere for de gamle
  03 september 2014 kl. 16.44
  Et plejecenter i Horsens sætter en robot til at servicere de gamle.
  Det er Præsthøjgården i Horsens, der vil sætte en robot til f.eks. at komme med tallerkner til frokosten.
  - Vores medarbejdere bruger en del tid på at køre service frem og tilbage mellem køkken og spisestuer. Derfor synes jeg, det er spændende at undersøge, om vi kan spare den tid og i stedet bruge den sammen med de ældre, siger Lene Offersen, der er områdeleder i Sundhedscenter Ceres i Horsens Kommune.
  Robotten skal foreløbigt afprøves i ni måneder.
  Om robotten kan køre ind i nogen?
  Nej, den er i hvert fald forsynet med sensorer, der skal få den til at holde tilbage, hvis der kommer nogen på dens vej.
  
  Se robotten i funktion i denne video fra YouTube:
  
  